《五月一日紫宸候对时属禁直穿内而行因书六韵》
唐代·郑畋

朱夏五更后，步廊三里馀。有人从翰苑，穿入内中书。

漏响飘银箭，灯光照玉除。禁扉犹锁钥，宫妓已妆梳。

紫府游应似，钧天梦不如。尘埃九重外，谁信在清虚。

作者简介：郑畋（823-882），字台文，河南 荥阳人，会昌二年（842）进士及第。刘瞻镇北门，辟为从事。瞻作相，荐为翰林学士，迁中书舍人。乾符中，以兵部侍郎同平章事，寻出为凤翔节度使，拒巢贼有功，授检校尚书左仆射。诗一卷，。《全唐诗》录存十六首。性宽厚，能诗文。